**Uživancija - Škola u prirodi**

 Bila je srijeda. Ujutro sam ustao u 4 h. Uzeo sam stvari. Roditelji su me ispratili na autobus. Krenuli smo na putovanje.

 Prvo smo razgledali prekrasaN Nin i Zadar. Krenuli smo dalje i stigli u Šibenik. Smjestili smo se u lijepom hotelu Andrija. Tamo smo šetali, kupali se u moru i bazenu. Večerali smo u hotelu raznovrsnu i ukusno jelo. Poslije večere organiziran je disko parti. Treći dan smo posjetili NP Krka. Uživali smo u prelijepim slapovima Krke. Vozili smo se brodom do otoka. Time je završilo moje putovanje u prirodi.

 Bilo je naporno, ali zadovoljni, veseli i umorni vratili smo se u naš prelijepi dom, Gardinovec, gdje su nas dočekali nestrpljivi roditelji.

 Marko Sabol, 4.b

**Škola u prirodi**

 U srijedu, 31. 5. , osvanulo je jutarnje sunce što je bio važan znak da ustanem iz kreveta i spremim se. Nakon što sam obavila sve svoje jutarnje dužnosti bilo je vrijeme da krenemo. Mama me otpratila do autobusne stanice, gdje smo stavili kofere u autobus i pozdravili se s roditeljima.

 Svi smo se smjestili u autobus i krenuli na to dugo iščekivano putovanje. Vožnja je dugo trajala, no uz kratki spavanac vrijeme je brže prolazilo. Tako smo stigli do Nina. Najprije smo vidjeli solanu,a kasnije neke od važnih kulturno-povijesnih znamenitosti. Kad je završio obilazak Nina sjeli smo u autobus i krenuli prema Zadru. Stigavši tamo odmah smo se uputili u razgledavanje, kupili smo suvenire, odmorili se te uživali. Nakon razgledavanja konačno smo se uputili u hotel. Do hotela nije nam trebalo dugo. Ulaskom u hotel svi smo se iznenadili ljepotom i modernošću hotela. Smjestili smo se u vrlo lijepe sobe i raspakirali se. Šetali smo plažom, jeli večeru, družili se… No došlo je i vrijeme za spavanje (u 23 sata). Drugi dan stigao je jednako brzo kako je i prvi dan prošao. Probudili smo se u 7:20, spremili se te krenuli na doručak. Dobili smo i slobodno vrijeme. Poslije smo krenuli u još jedno razgledavanje, no ovaj put u Šibenik. Kad nam je već bilo dovoljno znamenitosti „najeli“ smo se sladoleda i krenuli u Sokolarski centar. Prezentaciju o pticama grabljivicama održao nam je smiješan i zanimljiv Stipe. U radionici smo i mi sudjelovali, kao i sova i američki sokol. Bilo nam je vrlo lijepo. Vrlo umorni vratili smo se u hotel. No kad smo čuli da slijedi kupanje, umor je prošao. Uživali smo kupajući se u moru, a kasnije i u bazenu. Vratili smo se prije večere. Večeru smo pojeli, vratili se u svoje sobe te se opet družili do 23 sata. Jutro je brzo stiglo. Opet smo ustali oko 7:30 sati. Pojeli smo doručak koji je bio raznovrstan. Vratili smo se u sobe i nažalost morali spakirati kofere. Nakon odjave u hotelu krenuli smo u NP Krka. Tamo smo mogli vidjeti slapove, predivan pogled na rijeku Krku i puno Kineza. Šetali smo drvenim stazicama do restorana gdje smo se najeli fine goveđe juhe, pečenih krumpirića i mesa s roštilja. Došlo je vrijeme da se krene kući. Pauzu smo imali u Karlovcu gdje smo išli u McDonalds. U brežuljkastom kraju dočekalo nas je puno kiše i grmljavina.

 No ipak, sretno, zadovoljno i veselo smo stigli kući gdje su nas čekali roditelji.

 Marta Hajdarović, 4.b